Rimantas Šadžius

Rimantas Šadžius (g. 1960 m. spalio 8 d. Vilniuje) – chemikas, politinis ir visuomenės veikėjas, buvęs Europos Sąjungos Audito Rūmų narys, buvęs Lietuvos Respublikos finansų ministras (2007-2008, 2012-2016, 2024-2025).

2025 m. rugpjūčio 4 d. Gintautui Paluckui atsistatydinus iš Lietuvos premjero posto, R. Šadžius buvo paskirtas vadovauti Lietuvos Respublikos laikinajai vyriausybei.

 Biografija 
1978 m. aukso medaliu baigė Vilniaus 23-ąją vidurinę mokyklą, sąjunginių jaunųjų chemikų olimpiados prizininkas. 1983 m. su pagyrimu baigė Maskvos M. Lomonosovo valstybinio universiteto Chemijos fakultetą, įgijo chemiko specialybę. Studijų metais dirbo, vadovavo studentų statybos būriams Kazachstane.

1989–1999 m. VU Fizikos fakulteto Teorinės fizikos katedros bendradarbis. Domėjosi kvantinės mechanikos, kvantinės chemijos, kieto kūno fizikos problemomis, yra paskelbęs mokslinių darbų Lietuvos bei tarptautinėje mokslinėje spaudoje. 1994–2001 m. iš rusų į anglų kalbą vertė „Lietuvos fizikos žurnalą“, kurio angliškasis variantas buvo leidžiamas JAV. Lietuvos fizikų draugijos narys.

1996–2003 m. vadovavo privačiai konsultacinei įmonei UAB „Apskaitos ir konsultacijų biuras". 1999–2003 m. BĮ UAB „VTEX“, pagal stambiausių pasaulio leidyklų („Elsevier Science“, „Kluwer Academic“ ir kt.) užsakymus rengiančioje spaudai mokslinius žurnalus bei monografijas įvairiomis kalbomis, redaktorius. Dalyvavo rengiant Rusijos ir Ukrainos mokslininkų „Kieto kūno fizikos enciklopedijos“ angliškąjį leidimą (leidykla „Elsevier Science“, 2004 m.). Kartu domėjosi buhalterinės apskaitos ir mokesčių teisės klausimais. 2002 m. VU Teisės fakultete baigė neakivaizdines studijas ir įgijo teisininko specialybę, teisės magistras. 2009 m. grįžo į mokslo leidybos paslaugų įmonę, dėstė Lietuvos edukologijos universiteto Socialinių mokslų fakultete, studijuoja VU Teisės fakulteto doktorantūroje.

 Politinė veikla 
Algirdo Brazausko ir Gedimino Kirkilo Vyriausybėse – 2003–2004 m. LR socialinės apsaugos ir darbo viceministras, 2005–2006 m. LR sveikatos apsaugos viceministras, 2006–2007 m. LR finansų viceministras. 2007–2008 m. Gedimino Kirkilo Vyriausybėje – LR finansų ministras.http://www3.lrs.lt/pls/inter3/dokpaieska.showdoc_l?p_id=297549 2012–2016 m. Algirdo Butkevičiaus Vyriausybėje – LR finansų ministras.http://www3.lrs.lt/pls/inter3/dokpaieska.showdoc_l?p_id=439663Į finansų ministro postą pretenduojantį R. Šadžių savi giria, oponentai primena klaidas, 2012-11-19  2016 m. birželio mėn. R. Šadžius tapo Europos Audito Rūmų nariu ir prisijungė prie IV kolegijos „Rinkų organizavimas ir konkurencinga ekonomika“. Nuo 2017 m. vasario mėn. jis paskirtas už institucinius santykius atsakingu nariuhttps://www.eca.europa.eu/lists/ecadocuments/cv_sadzius/cv_sadzius_lt.pdf .

Nuo 1989 m. Lietuvos komunistų partijos, nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos narys.

2025 m. rugpjūčio 4 d. Gintautui Paluckui atsistatydinus iš Lietuvos premjero posto, R. Šadžius buvo paskirtas vadovauti Lietuvos Respublikos laikinajai vyriausybei.

 Šeima 

Ekonomisto Dzido Budrio anūkas. Vedęs. Žmona Dalia. Dukra Kristina, sūnus Almantas.2008 Seimo rinkimai http://www.sadzius.lt/index.php/pageid/455

 Šaltiniai 

 Nuorodos 
 Apie naujas pareigas delfi.lt

|-

Kategorija:Lietuvos finansų ministrai
Kategorija:Lietuvos finansų viceministrai
Kategorija:Lietuvos sveikatos apsaugos viceministrai
Kategorija:Lietuvos socialinės apsaugos ir darbo viceministrai
Kategorija:Lietuvos chemikai